|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

10.05.2024 г.

**Бъди смарт с Huawei Smart Watch в комплект с безжични слушалки от А1**

* *Купи смарт часовник* ***Huawei Smart Watch 4 Pro LTE Space Edition*** *в комплект с безжични слушалки* ***Huawei FreeBuds 5i***
* *Ако избереш смарт часовник* ***Huawei Smart Watch GT4 41mm Green,*** *ще го получиш заедно с* ***Huawei FreeBuds SE 2***
* *Купи в брой или на лизинг с мобилен план от А1*

До 4 юни двата най-нови модели от смарт часовниците на Huawei ще се предлагат на достъпни цени от А1 в комплект с безжични слушалки. [**Huawei Smart Watch 4 Pro LTE Space Edition**](https://www.a1.bg/devices/smartwatches/huawei-smart-watch-4-pro-lte-space-edition?main=1474) е на разположение за онлайн поръчки от сайта на А1.bg и се предлага заедно с Huawei FreeBuds 5i. Вторият модел смарт часовник – [**Huawei Smart Watch GT4 41mm Green**](https://www.a1.bg/devices/smartwatches/huawei-smart-watch-4-gt4-41mm-green?main=1477), се предлага онлайн и в магазините на А1 в комплект с **Huawei FreeBuds SE 2.**

Смарт часовниците са сред фаворитите на пазара на умни устройства и предоставят редица иновативни характеристики като издръжливост на батерията, анализи на здравни показатели и предлагат разнообразни спортни режими.

**Защо да си купиш Huawei Smart Watch 4 Pro LTE Space Edition?**

**Huawei Watch 4 Pro LTE Space Edition** разполага с ултраздрав корпус, изработен от аерокосмически клас титан, който ще издържи дори и на най-екстремните преживявания. Моделът е съвместим както с iOS, така и с Android и може да те държи в течение със случващото се дори без телефон с помощта на eSim. Едно от най-впечатляващите подобрения при този модел е новата функция Health Glance, която измерва седем ключови здравни индикатора едновременно. Сред тях са сърдечният ритъм, наситеността на кислород в кръвта, телесната температура, нивата на стрес, качество на съня и други.

За професионалните спортисти или приключенците смарт часовникът осигурява и редица спортни режими. Собственикът на Huawei Watch 4 Pro може да избира от над 100 режима на тренировка, сред които преходи и свободно гмуркане. Знаеше ли, че с този часовник можеш да се гмуркаш до 30 метра дълбочина? А за планинските ентусиасти този модел показва и данни за избрания маршрут като налягане, надморска височина, брой стъпки и местоположение, като издържа до 21 дни в режим на ултрадълъг живот на батерията.

**Huawei FreeBuds 5i**

До 4 юни Huawei FreeBuds 5i идват в комплект за всеки, който вземе своя смарт часовник **Huawei Watch 4 Pro LTE Space Edition** от А1 и дават още една причина да си го купиш. Те разполагат с модерен дизайн и компактни форми, и са по-леки с цели 11% от предходния модел. Слушалките автоматично се адаптират към заобикалящата среда и превключват между различни режими като Ultra, General, Cozy, които могат да изолират външния шум или пък да правят чуването по-лесно при разговор.

**Защо да вземеш Huawei Smart Watch GT4 41mm Green?**

**Huawei Watch GT4 41mm Green** е стилен смарт часовник с изцяло нов и запомнящ се дизайн, подходящ както за ежедневна употреба, така и за спортни занимания или елегантни събития. Новата зелена силиконова каишка се отличава значително от досегашните цветове на каишките от същата серия. Със своята олекотена форма и по-голям екран с тънка рамка, часовникът приляга на всеки и може да бъде персонализиран със стилна каишка и избор от над 25 000 красиви циферблата. Той издържа до 7 дни без зареждане и също е съвместим с iOS и Android. Huawei Watch GT4 е снабден със системата TruSeen™ 5.5+ за проследяване на жизнените показатели и споделя важни данни като сърдечна честота, SpO2, качество на съня. Моделът обръща специално внимание и на женското здраве с функцията за проследяване на месечния цикъл, овулацията и фертилността. Разбира се, смарт часовникът е сред фаворитите и на спортния терен, като дава възможност за избор от над 100 тренировъчни режима и удобство с гласови указания.

**Huawei FreeBuds SE 2**

За всеки, закупил своя Huawei Smart Watch GT4 41 mm Green от А1 до 4 юни, часовникът идва в комплект със слушалки Huawei FreeBuds SE 2. Те са леки, компактни и стилни. Разполагат с усъвършенствана Bluetooth свързаност и качествени високоговорители, преминали през 26 теста за надеждност. С едно кратко 10-минутно зареждане Huawei FreeBuds SE 2 позволяват слушане до 3 часа, а веднъж заредени изцяло, те издържат на непрекъснато слушане до 9 часа.

Независимо кой от двата смарт часовника приляга на твоите интереси, до 4 юни можеш да го вземеш на достъпна цена заедно с безжични слушалки от А1. Huawei Smart Watch 4 Pro LTE Space Edition се предлага онлайн на А1.bg срещу 45,50 лева на месец за 24 месеца с план Unlimited Ultra и идва в комплект с Huawei FreeBuds 5i (black) до изчерпване на количествата. Huawei Smart Watch GT4 41mm Green е достъпен срещу 17,50 лева на месец за 24 месеца с план Unlimited Ultra и може да бъде купен онлайн или от магазините на А1 заедно със слушалки Huawei FreeBuds SE 2 (white).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*